CELEX: 62007CA0199
Language: et
Date: 2009-11-12 00:00:00
Title: Kohtuasi C-199/07: Euroopa Kohtu (neljas koda) 12. novembri 2009 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Riigihange — Direktiiv 93/38/EMÜ — Hanketeade — Uuringu läbiviimine — Automaatsed kõrvaldamiskriteeriumid — Kvalitatiivse valiku kriteeriumid ja lepingu sõlmimise kriteeriumid)

16.1.2010   
            
            
               ET
            
            
               Euroopa Liidu Teataja
            
            
               C 11/2
            
         Euroopa Kohtu (neljas koda) 12. novembri 2009. aasta otsus — Euroopa Ühenduste Komisjon versus Kreeka Vabariik
   (Kohtuasi C-199/07) (1)
   
   (Liikmesriigi kohustuste rikkumine - Riigihange - Direktiiv 93/38/EMÜ - Hanketeade - Uuringu läbiviimine - Automaatsed kõrvaldamiskriteeriumid - Kvalitatiivse valiku kriteeriumid ja lepingu sõlmimise kriteeriumid)
   2010/C 11/02
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: M. Patakia ja D. Kukovec)
   
      Kostja: Kreeka Vabariik (esindajad: D. Tsagkaraki ja dikigoros K. Christodoulou)
   
      Kohtuasja ese
   
   Liikmesriigi kohustuste rikkumine — Nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused (EÜT 1993, L 199, lk 84; ELT eriväljaanne 06/02, lk 194) artikli 4 lõike 2, artikli 31 lõigete 1 ja 2 ning artikli 34 lõike 1 punkti a ning EÜ artiklite 12 ja 49 rikkumine — Kandidaatide valimine piiratud või läbirääkimistega menetluses — Kõrvaldamiskriteeriumid
   
      Resolutsioon
   
   
               1.
            
            
               Kuna — esiteks — ERGA OSE AE poolt 16. oktoobril 2003 avaldatud hanketeate (avaldatud numbrite 2003/S 205-185214 ja 2003/S 206-186119 all) III osa punkti 2.1.3 alapunkti b teise lõigu kohaselt kõrvaldatakse hankemenetlusest välisriigi konsultatsioonibürood või konsultandid, kes on esitanud mõnes ERGA OSE AE algatatud pakkumismenetluses osalemise taotluse kuue kuu jooksul enne kõnesolevas hanketeates nimetatud konkursis osalemise taotlust, ja näidanud selle pakkumismenetluse jaoks praeguses konkursis osalemiseks nõutavatest erinevatele diplomite kategooriatele vastavat kvalifikatsiooni, ning kuna — teiseks — ei ole sama teate IV osa punktis 2 eristatud kvalitatiivse valiku kriteeriume ja kõnesoleva hankelepingu sõlmimise kriteeriume, siis on Kreeka Vabariik rikkunud kohustusi, mis tulenevad nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused, artikli 4 lõikest 2 ja artikli 34 lõike 1 punktist a.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Euroopa Ühenduste Komisjon ja Kreeka Vabariik kannavad oma kohtukulud ise.
            
         
      (1)  ELT C 197, 2.8.2008.